ANURADHA DAYAL-GULATI PHD

Rejtett örökségünk

Az önkorlátozó családi
minták felszabadítása

ÉDESVÍZ KIADÓ
BUDAPEST

A fordítás az alábbi kiadás alapján készült:

Anuradha Dayal-Gulati / Heal Your Ancestral Roots

First published by Inner Tradition International,
One Park Street, Rochester, Vermont 05767, USA.

Fordító

Szilágyi Eszter

Szerkesztő

Varga Virág

Olvasószerkesztő

Kótai Kata

Copyright © Anuradha Dayal-Gulati, 2023

Hungarian translation © Szilágyi Eszter, 2023

Hungarian edition © Édesvíz Kft., 2023

Cover design © Édesvíz Kft., 2023

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó: Novák András igazgató

Főszerkesztő és gyártásvezető: Dudich Ákos

Tördelő: Szász Julianna

Borító: eyelab.dk

Elektronikus formátum
Békyné Kiss Adrien

EPUB ISBN 978-963-507-508-9

MOBI ISBN 978-963-507-509-6

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

Tartalom

Előszó

Bevezető: A teljes virágzásban élt élet

Van hozzá hatalmad, hogy mindent megváltoztass?

I. rész: Gyökereim meggyógyítása

1. Miért érdemes meggyógyítanod a gyökereidet?

Örökölheted őseid sorsát?

A minták észrevétele

Az űr kitöltése

Mi történik, ha őseid nem képesek továbblépni?

Mit várhatsz ettől a könyvtől: előrevivő utazást

2. A láthatatlan ereje

A remény osztogatása

Haripriya érkezése

Elhagyni Indiát

3. A sorstól a végzetig

A virágesszenciák felfedezése

Az élet és halál küszöbén

A mentőkötél

Ráleltem a célomra

4. A családi energiamezők felfedezése

Mi az a családállítás?

Kinek az érzelmeit hordozzuk?

Karma: az ok és okozat törvénye

II. rész: Gyógyító eszközök

5. Gyógyítás virágesszenciákkal

Hogyan működnek az esszenciák?

Az átalakulás esszenciái

Mennyi ideig kell szedned a virágesszenciákat?

6. Hogyan tiszteld az őseidet?

Hogyan készítsünk ősi oltárt?

Az ima ereje

Imák a múlt elengedéséhez

Az őseid kapcsolatba akarnak lépni veled

Hogyan végezzünk tarpanamot?

III. rész: Családi energiameződ megértése

7. Szüleid történetének újraírása

Az élet adóssága: A szülők adnak, a gyerekek pedig kapnak

Milyen hatással van a trauma a gyökereinkre?

A szülők okozta sebek megértése

Szülői történeted átírása

A szüleid iránt érzett tudat alatti lojalitás elengedése

Összekapcsolódás az univerzális feltétel nélküli szeretettel

8. A szüleid adnak, te pedig kapsz

Az erősségek királynője

Az elfogadás tudat alatti akadályai

Szüleink tisztelete

Az anyai szeretet energiája

9. Mindenki egy családhoz tartozik

Miért történt meg mindez?

Rejtett örökségünk

Elefánt a szobában

Teret biztosítani mindenki számára

IV. rész: A hazavezető út

10. Az önmagadhoz vezető út

Karma és kegyelem

A hit megláttatja veled, mi rejlik a szinkronicitás mögött

A hit felépítésében rejlő kihívás

11. Összekapcsolódás az anyafölddel

Mit jelent az, hogy földelve lenni?

A víz gyógyító ereje

12. Hagyd, hogy virágozzon az életed!

Mit jelent az, hogy tiszteled az életed és önmagad?

Szemléletmódod megváltoztatása

Öngondoskodás és önmagunkkal szembeni együttérzés

Áldás a virágzáshoz

A bennünk rejlő űr kitöltése

13. A négy pillér

A valahová tartozás ára

Az átalakulás útja

Összekapcsolódás a szeretet és az élet áramlásával

A látástól belátásig

Függelék

A) Gyakran ismételt kérdések a virágesszenciákkal kapcsolatban

B) Virágesszenciák és illóolajok

C) Virágesszencia-kezdőkészlet

D) Öt virágesszencia-keverék

Esszenciagyűjtemény

Források

Könyvajánló

Köszönetnyilvánítás

A szerzőről

Gyógyítsd meg ősi gyökereidet!

„Dr. Anuradha Dayal-Gulati egy rendkívül magával ragadó útmutatót írt, hogy még több elégedettségre, beteljesülésre és harmóniára leljünk az életben. Ez a könyv egy igazi gyöngyszem, és fontos hozzájárulást jelent az új, energiaalapú terápiák megjelenéséhez. Ritkán találkozni olyan útmutatóval, amely a Föld, az ősök és a szellem ajándékairól szól, és ennyire informatív, de egyben szívhez szólóan lírai is.”

Dr. Dan Cohen családállító facilitátor
és az I Carry Your Heart in My Heart:
Family Constellations in Prison című mű szerzője

„Anu világos, tömör és könnyen érthető írói stílusa és jól követhető gyakorlatai teszik könyvét az egyik legjobb, kezdőknek, klienseknek és gyakorlóknak szóló könyvvé. Lépésről lépésre osztja meg velünk a folyamatot, és megmutatja, hogyan találhatsz békére és elégedettségre az életedben, ha összekapcsolódsz magaddal, családod energiamezejével, a Földdel és végül mindennek a Forrásával. Tiszta szívből ajánlom ezt a könyvet.”

Susan Ulfelder tradicionális naturopátiás orvos,
integratív gyógyító, masszázsterapeuta, pszichiátriai gyógyszerész, dentálhigiénikus és a Hellinger Institute of DC alapítója

„Ez a könyv egy alternatív utat tár fel előttünk. Egy olyan utat, mely magában foglalja a gyökerek gyógyítását és egy új út kovácsolását. Ennek eléréséhez a könyv két kulcsfontosságú elméletet mutat be: a családi energiamezőket és a virágesszenciákat, melyek kiegészítik a családi traumák kezelését célzó, már ismert technikákat, például a terápiát és az illóolajokat.”

Foreword Reviews

„A Gyógyítsd meg ősi gyökereidet! elgondolkodtató könyv a családi problémák kezelésére, és utat mutat egy sokkal boldogabb élet felé.”

BlueInk Review

„Egy lenyűgöző és lendületes mű, amelynek célja, hogy az olvasók megértsék, kitől származnak.”

Kirkus Reviews

Könyvemet spirituális felmenőimnek ajánlom, az őseimnek és csodálatos, rendkívüli szüleimnek. Anyámnak, Pramodának és apámnak, Moninak. Ti jelentitek a szelet a vitorlámban. Nem lehet szavakba önteni mindazt, amit tőletek kaptam.

Előszó

Az egyetem sivár hely volt. Amint a tanév véget ért, a férjem és én fogtuk a hátizsákunkat, és elrepültünk oda, ahová a legolcsóbb volt a repülőjegy – ez általában Európa volt. Néhány csodálatos nyarat melengető napsütésben töltöttünk sok-sok friss kenyérrel, érett paradicsommal és spontán barátságokkal. Hozzámentem egy vándorhoz. Egy extrovertált, társaságkedvelő lélekhez. Szabadtéri koncerteket hallgattunk, kisvárosokban ettünk távol a turistáktól, és kompokon aludtunk, hogy szűkös anyagi lehetőségeink miatt spóroljunk. Más párokkal is találkoztunk, akik néha együtt utaztak velünk. Úgy csatlakoztunk csapatokhoz, majd hagytuk el őket, mint a hullámok, melyek találkoznak, majd visszamennek a tengerbe. Ha a férjemen múlt volna, azzal töltjük az életünket, hogy a hátizsákjainkkal körbeutazzuk a Földet, a nyár azonban véget ért, a pénzünk elfogyott, a doktori disszertációk pedig ott leselkedtek a sarokban.

Az évek során egy cseppet sem enyhült férjem mehetnékje, én pedig életet adtam két gyermeknek, akik örökölték utazás iránti szeretetét. Én azonban megváltoztam. Bár részt vettem a döntésben, merre menjünk, elkezdtem energiával gyógyítani. Virágesszenciákkal és családállítással. Mindez megváltoztatott. Az ember, aki visszatért, már nem ugyanaz volt, mint aki elment. Ráébredtem, hogy a világegyetem attól függően vezet el minden egyes úti célomhoz, hogy mit kell megtanulnom abban a pillanatban. A múltban többnyire azért utaztam, hogy elmeneküljek a hétköznapi életemtől, most viszont hazatértem önmagamhoz. Figyelmesen hallgattam, éberen figyeltem, és pihenésre ítéltem az egómat. Ez a lelkem utazása volt. Minden tapasztalat, ember, a történetük vagy egy ország történelme üzenetet hordozott számomra. Egy nagyobb erő irányította az utamat. Tudatára ébredtem a Föld szentségének, történeteink, álmaink és törekvéseink egyetemességének, valamint a kihívásainknak is. Kezdtem észrevenni azokat a hétköznapi angyalokat és fénymunkásokat, akik köztünk élnek.

Minden egyes utazásom során szerettem volna magammal hozni valamit, és megtapasztalni az érzést, hogy ott állok önmagam teljes kifejezésében, félelem nélkül, és célommal tökéletes harmóniában. Ezt azonban nehéz volt megtenni, amíg össze voltam gabalyodva – az őseimmel, a gyarmatosítás és a kapitalizmus történeteivel és a saját történeteimmel. Hol kezdhettem volna el? A virágesszenciák és a családállítás segítségével ráébredtem a rám ható erőkre, és enyhíteni tudtam azoknak az elveknek és érzelmeknek a szorításán, melyek eddig a bűvkörükben tartottak.

Az egyetemen volt egy barátunk, Joe. Egy zömök srác bariton nevetéssel. A szeme huncutul csillogott, amikor meleg mosollyal üdvözölt minket. Végeláthatatlanul sokat beszélt arról, hogy mind részt veszünk a létért folytatott harcban. Mindig azt mondogatta, hogy „hiába nyerjük meg a versenyt, akkor is patkányok maradunk”. Arról vitatkoztunk egymással, lehetséges-e megmaradni embernek a megélhetésért folytatott harcban, anélkül, hogy patkányokká válnánk. A patkányok élete a túlélésről szól. Féltem attól, hogy ha arra pazarolom az időmet, hogy a lelkemre hallgassak, talán kiesek a versenyből, és nem élem túl. Az indiai lakosság nagy része számára az élet a túlélésről szól. A vízért és az ételért folyó küzdelemről, és arról, hogy legyen tető a fejük felett. Az élet azonban az amerikai lakosság jelentős része számára is a túlélésről szól. Azért dolgoznak – néha akár egyszerre több munkahelyen is –, hogy kifizessék az élelmet, a lakbért és az egészségügyi ellátást. De hogyan válthatnánk túlélésről boldogulásra? Ez a kérdés gyötört, amikor láttam az utcákon a szegénységet és a nélkülözést. Ez a kérdés semmit sem változott az évek során, a terület azonban, ahol a válaszokat kerestem, megváltozott. A patkányok közti verseny a számokban kimutatható eredményekről szólt, az egyén mentális és testi egészsége, valamint az emberi kapcsolatok rovására. Azt fedeztem fel, hogy a pénznek és a hatalom megszerzésének bizonyos szinten semmi köze a belső biztonság, a bőség, a nagylelkűség és az önértékelés érzéséhez.

Ha benne vagy egy rendszerben, és elkezded megkérdőjelezni azt, megnyílsz a szabadság, a terjeszkedés és a fejlődés megtapasztalása előtt. Ez a lelkünk hívása! Hogy megválaszoljam lelkem hívását, ott kellett hagynom a családomat és az ismert világot. Voltak olyan pillanatok, amikor azt gondoltam, nem vagyok rá képes. Inkább a feledés homályába süllyedtem volna, és beteljesületlenül haltam volna meg, mint hogy megosszam, amit tanultam. Ha nem tudatosan és bátran éljük az életünket, valószínűleg minket és az életünket is mások fognak irányítani, beleértve az őseinket is.

BEVEZETŐ

A teljes virágzásban élt élet

Tartalmas kapcsolatok, kreatív, géniusz üzemmódban végzett munka, megfelelő idő az öngondoskodásra, az egészséges határok könnyed tudatosításának élvezete, a hála, az elégedettség és a beteljesülés érzései, belső magabiztosság és harmónia.

Hogy hangzik? Úgy, mintha a te életedről beszélnék? Úgy érzed, teljes virágzásba borult az életed?

Vagy úgy érzed, elakadtál egy vagy akár több területen? Tudod, mit akarsz, sőt, talán úgy véled, tudod, hogyan kapd meg, de valamiért mégsem sikerül. Látod saját korlátaidat és akadályaidat, de nem vagy képes áttörni őket.

Sally volt hat testvér közül a legkisebb, egy kedves, barátságos, társaságkedvelő nő. Volt egy munkája, ami hozzájuttatta őt a szükséges jövedelemhez, és azt is biztosította számára, hogy időnként elutazzon, amit imádott. Bár élvezte a jó fizetést és az utazást, úgy érezte, kiégett az időhiány miatt. Amikor legidősebb lánya egészségügyi problémákkal küzdött, az élete kezdett kicsúszni a kezei közül. Úgy tűnt, lehetetlen visszaterelni az egyensúlyba. Amikor átszervezték az osztályt, ahol dolgozott, úgy érezte, egyre többet kell dolgoznia, ezért végül csalódottságában otthagyta a munkahelyét. Segítséget és útmutatást keresve talált rá a reikire és más kiegészítő és gyógyító terápiákra, hogy támogatásban legyen része.

Sallyhez hasonlóan talán már te is több módszert kipróbáltál: munkahelyet változtattál, elköltöztél, eltávolítottad az életedből a mérgező embereket, és talán még egy életvezetési coachhoz is ellátogattál. Talán alternatív gyógymódokat is kipróbáltál, például az akupunktúrát, a meditációt vagy egyéb módszereket, és talán még érezted is, hogy megváltoztak a dolgok.

Annak ellenére, hogy belekezdett a gyógyulás és a dolgok megváltoztatásának utazásába, Sally úgy érezte, hogy bizonyos dolgok „elakadtak” az életében. A családja feszült volt az orvosi kezelésekre fordított rengeteg idő és pénz miatt, egyes családtagjaival pedig úgy alakult a viszonya, hogy feldúlttá és kimerültté vált. Mindkét szülője meghalt, néhány testvérével pedig nem volt beszélő viszonyban. Tehetetlennek érezte magát. Bármit tett, bizonyos dolgok mintha egyszerűen nem akartak volna változni. Te is úgy érzed, mintha lenne az életnek egy felső határa, amely különböző formákban jelenik meg?

Mi lett volna, ha Sally látta volna, hogy az „elakadás” érzése nem belőle ered, hanem jóval messzebbre nyúlik, mint azt gondolja, a régebbi időkre?

Az elakadás érzete az az érzés, amikor olyan helyzetben találjuk magunkat, amely az erőfeszítéseink ellenére sem változik. Ha közelebbről is megnézed ezt a helyzetet, felismerheted, hogy minták rejlenek mögötte. Lehet, hogy e minták közül néhány nyilvánvaló számodra, míg másokat nem veszel észre. Például feltűnhet, hogy akárcsak te, a szüleid is eltávolodtak a testvéreiktől vagy a szüleiktől.

Sally anyja már jóval a halála előtt nem beszélt a testvéreivel bizonyos félreértések sorozata miatt. Ha újra és újra elmesélnek egyes családi történeteket vagy anekdotákat, mi a tanulsága ezeknek a történeteknek? Van bennük közös szál? A családban történt események kulcsszereplője egy áldozat, aki valaki vagy egy egész közösség által elkövetett igazságtalanságok áldozata lett? Vagy inkább egy hős? Sally anyja úgy érezte, kihasználták a testvérei, mert ő vállalta magára az anyjukról való gondoskodás összes felelősségét, anélkül, hogy bármilyen anyagi támogatást kapott volna tőlük. Sallynek is ezt kellett tennie.

Bizonyos témák néha több generáción át megjelennek egy családban: anyagi problémák, csőd, anyagi jellegű rossz döntések, testvérek közötti rivalizálás, válás vagy éppen a hosszú és boldog házasság, a jó egészség, a nagy családi éneklések, egymás ugratása és a humor. Lehet, hogy te is láttad ezeket a témákat vagy mintákat, de nem foglalkoztál velük, vagy egyszerű véletlenként tekintettél rájuk. Vagy olyan erősen érezted e minták hatását, hogy úgy tűnt, sorsszerűek, ezért nincs hatalmad felettük. De mi van akkor, ha több rejlik az „elakadás” érzésében, mint amit a szemünkkel érzékelünk?

Mi van akkor, ha ezeknek az életedben és kapcsolataidban ismétlődő eseményeknek, tapasztalatoknak és érzelmeknek a mintája arra utal, hogy valami gyógyításra szorul az életedben? Mi van akkor, ha ezeknek a mintáknak a forrása a családod, de nem úgy, ahogy gondolnád? Mi van akkor, ha a család nemcsak a szüleid, testvéreid vagy nagyszüleid egységét jelenti, hanem egy olyan energiamezőt, mely azokat a személyeket is magában foglalja, akik már nem élnek? Akárcsak a regények szereplőire háttértörténetük, úgy a te életedre is hatást gyakorolnak őseid tapasztalatai, még akkor is, ha nem vagy ennek tudatában. Ez a családi energiamező vagy családi karma folyamatosan a figyelmedbe próbál férkőzni bizonyos minták, események és érzelmek ismételgetésével. Ha jobban megnézed, azt érezheted, hogy ugyanazok a minták és hozzájuk kapcsolódó érzelmek bukkannak fel újra és újra az életedbe lépő embereken és eseményeken keresztül, és mindig ugyanolyan érzést keltenek benned.

Ha nem kapcsolódnának érzelmek az „elakadáshoz”, nem éreznéd a súlyát. A Föld egy érzelmi sík és egy karmikus energiasík. Frusztrált leszel, ha olyan munkához vagy kötve, melyet nem szeretsz, kétségbeesel, ha nem működnek családi kapcsolataid, és elszomorodsz, ha nem teljesültek az álmaid. Talán elkeserít, hogy boldogulásodnak van egy felső határa, vagy folyamatosan a lelki társadra vágysz, de minden egyes randevúról csüggedten és letörten távozol. Talán már nem tudod magadba fojtani a frusztráció, a kétségbeesés, a reménytelenség és a harag érzéseit, melyek ott keringenek benned, néha kiszabadulnak, és másokat is megbántanak.

Mi van akkor, ha azok az érzelmek, melyek fogva tartanak téged, nem is a sajátjaid? Az érzelmek jelentik az összekötő elemet két világ között: a fizikai világ, amelyben élsz, és a láthatatlan világ között, melyet nem látsz.

Van hozzá hatalmad, hogy mindent megváltoztass?

Amikor elkezdtem dolgozni Sallyvel, az általam felfedezett mintákra tereltem a figyelmét, és beszéltem neki annak a lehetőségéről, hogy családi energiamezeje akadályozhatja őt abban, hogy elérje, amit akar. Ekkor mesélni kezdett a családjáról és arról, hogy az egyik bátyja meghalt, mielőtt ő megszületett volna. Senki sem beszélt a bátyjáról. A könyvben leírt néhány gyakorlat segítségével Sally a tiszteletét fejezte ki a halála, valamint a szülei és a nagyszülei előtt. Azáltal, hogy kapcsolatba került az őseivel, képessé vált elengedni a neheztelés érzését, valamint azt az érzést, hogy mellőzik, és nem veszik őt észre hat testvérből álló nagy családjában. Azokat az érzéseket, melyeket anyja is megtapasztalt, amikor fel kellett vállalnia saját anyja gondozását.

A családi energiamezővel folytatott munka nagyon sok érzelmet hozhat a felszínre. Megtapasztalhatod a múlt, a sebek, a sérelmek, a szégyen, a becsapottság miatti szomorúság, a szívfájdalom és még sok más érzés elengedésével szembeni ellenállást. Létezik módszer arra, hogy dolgozzunk velük, meghalljuk az üzenetüket, és ami sokkal fontosabb, belássuk, hogy ezek az érzelmek a családi energiamezőből erednek? Miközben elkezdte felfedezni családjának történetét, Sally helyre tette a kapcsolatot testvéreivel és tág családjával.

Amikor a családi energiameződdel dolgozol, te is átalakíthatod ezeket a mintákat vagy családi karmát, hogy ne nehezedjen rád a súlyuk, és ne ismételgesd őket folyamatosan. Te lehetsz az, akire oly régen várnak az őseid: az az ember, aki meggyógyítja és megjavítja a család energiamezejét. Amikor elkezded a munkát, saját életed felső határát is megemeled, illetve azokét is, akik utánad következnek.

Sallynek volt része támogatásban e gyógyító utazás során. Képes volt megváltoztatni azokat az érzelmeket, melyek olyan erősen szorították. Különböző gyógyító eszközöket, például virágesszenciákat használva változást idézett elő az életében. Míg az illóolajok széles körben ismert és használt szerek, a virágesszenciák már több ezer éve léteznek, mégis csak száz évvel ezelőtt fedezték fel újra őket. Organikusak, vadon nőnek, természetesek és biztonságosak. Könyvemből megismerheted azokat a legfontosabb esszenciákat, melyek megváltoztatják az érzelmeidet, hogy elindíthasd a kívánt változásokat.

A klienseim ezeket mondják:

„Az esszenciák segítenek eltávolítani az érzelmi gátakat, és boldogabbá, könnyebbé teszik az életedet.”

„A kihívást jelentő dolgok hirtelen megvalósíthatónak tűnnek.”

„Hálás vagyok az életemért, és végre képes vagyok elengedni a múltat.”

A virágesszenciák segítségével oly módon változnak meg az érzelmek, hogy nyugalomra és belső meggyőződésre lelhessünk. Amikor ősi energiameződdel dolgozol, megértheted, honnan erednek ezek az érzelmek, és hogyan befolyásolnak téged.

Ez a könyv azt mutatja meg neked, hogy elszakadásod gyökerei nem belőled erednek. Lehet, hogy megpróbálod kitölteni ezt az űrt a másokkal, barátokkal, családdal vagy különböző közösségekkel való kapcsolódáson keresztül, de továbbra is csalódott és boldogtalan leszel. Még ha ez az elszakadás nem is belőled ered, ott él benned. Az őseid ott élnek benned. Ha megfeledkezel róluk, nem szereted vagy nem tiszteled őket, rád vetik árnyékukat, hogy meglásd őket. Emiatt sohasem engedheted el a boldogtalanság, a beteljesületlenség vagy az elszakadás érzéseinek mintáit, melyek életed felső határaként működnek. Ahhoz, hogy ez működjön, ismerned kell az őseidet.

Te vagy a virág családod fáján. Na de hogyan találhatsz rá arra a képességre, hogy virágozz?

Ez a könyv megmutatja neked azt a négy pillért, melyek segítenek benne. Ahhoz, hogy kapcsolatba lépj az őseiddel, a téged támogató világegyetem erejével is kapcsolatba kell lépned. Ha nem vagy harmóniában ezzel a rejtett erővel, eltávolodsz magadtól. Mindegy, mennyire próbálkozol, nem változtathatsz a magadtól való elszakadás érzetén. Hogy változtass az érzelmeiden, a Föld gyógyító energiájával is kapcsolatba kell lépned. Azzal az energiával, amelyhez nem is olyan régen még az őseid is kapcsolódtak. Ez az energia a virágok erején keresztül is elérhető. Ha kapcsolódsz ezekhez a benned rejlő forrásokhoz, a négy pillérhez – őseid gyógyító energiájához, a Földhöz, a támogató és a vezető erőhöz –, önmagadhoz is kapcsolódni fogsz, és érezni fogod a bennük rejlő szentséget. Ettől eltölt a hála, a harmónia, az elégedettség, a szeretet és a kapcsolódás érzése. A folyamat során erősíted önértékelésedet és belső bizonyosságodat.

Sally ma már sokkal jobban kapcsolódik az érzéseihez és önmagához. Boldogabb, hálásabb, és sokkal jobb a kapcsolata a családjával. Sok időt tölt a természetben, ami táplálja a lelkét. Az őseihez és az önmagához tett utazás kifejezésre juttatta magát az általa elvégzett munkában. Beszédtanárként dolgozik cégeknél és drámapedagógia-foglalkozást tart gyerekeknek, amivel másoknak is segít az önkifejezésben.

Ha helyreállítod önmagaddal a kapcsolatod, tartalmas kapcsolatokra teszel szert, egészséges határokat állítasz fel, és újrateremted mindennapi életed értelmét és beteljesülését. A korábban érzett elszakadás átalakul a világhoz és a körülötted élő emberekhez fűződő kapcsolattá. Életed úgy bontakozik ki előtted, mint egy virág. Ha elengeded a benned élő múltat, megteremtheted azt az életet, amelyre vágysz. Olyan embernek mutathatod magad, akinek születtél.

Ebben a könyvben bemutatom azokat az elveket, amelyek a családi energiamezőt irányítják, és azt is, hogyan hathat ezeknek a megsértése az életedre. Megtanulhatod megérteni azokat a mintákat és témákat, melyek megnyilvánulnak az életedben, és azt is, milyen hatással van rád a háttértörténeted. Egyszerű gyakorlatokkal és szertartásokkal, melyek megmutatják, hogyan dolgozhatsz energetikai szinten és könnyen az ősi energiamezővel, eltávolíthatod azokat a terheket, melyeket ez a mező helyez az életedre.

Ilyen szertartások szinte minden hagyományban ismertek szerte a világon. Ebben a könyvben látni fogod, hogyan változtak ezek modern életünkhöz alkalmazkodva, hogy ne legyenek túl megterhelőek vagy időigényesek. Nem kell kapcsolatban állnod az őseiddel, sőt semmit sem kell tudnod róluk ahhoz, hogy elvégezd a gyakorlatokat.

A virágesszenciák segítségével azonosíthatod azokat az érzelmeket, melyek megakadályozzák, hogy elengedd e minták terhét, és megváltoztasd őket. Könyvemben felsorolom azokat az esszenciákat, amelyekre szükséged lesz ezen az úton, és azt is elmondom, hogyan használd őket. A természet támogat és gyógyít minket. Ismerd meg, hogyan segítenek az esszenciák életed kibontakozásában! A könyv négy részből áll: az első részben saját gyógyulásomról olvashatsz, valamint arról, hogyan ismerkedtem meg a családi energiamezővel, és azzal, hogyan rezonál azokkal a hagyományokkal, melyek között felnőttem. Megmutatom neked, hogyan illeszkednek a könyvemben felvázolt szertartások spirituális hagyományaimhoz.

A második rész azt részletezi, hogyan használd a bemutatott gyógyító eszközöket, hogy gyakorlatiasak és könnyen beépíthetők legyenek.

A harmadik rész megtanítja neked, hogyan mutatkozik meg életedben ennek a családi energiamezőnek a megértése. Így azonosíthatod és elkezdheted elengedni őket.

És végül a negyedik részben megmutatom neked, hogyan virágozhat az életed. Ahogyan virágokkal mindenféle környezetben találkozhatunk – mocsarakban, sivatagokban és a járdák szélén is –, úgy te is rátalálhatsz arra a képességre, hogy teljes virágzásban éld az életed. Gyökereid tisztelete lehetővé teszi számodra, hogy újra kapcsolatba lépj önmagaddal, feloldva azokat a tudat alatti, láthatatlan akadályokat, melyek meggátolják, hogy rátalálj a beteljesülésre.

I. RÉSZ

Gyökereim meggyógyítása

ELSŐ FEJEZET

Miért érdemes meggyógyítanod a gyökereidet?

Képzeld el, hogy elmész egy buliba! Talán haboztál, vagy nem is akartál elmenni. Lehet, hogy az egyik barátod vitt el. Vagy már alig vártad, hogy ott legyél, mert ez életed bulija. Hogy hogyan viszed magaddal a történeted, befolyásolja, milyennek fogod megélni a bulit. Az élet is egy buli, amelyre eljöttél – akár úgy érzed, meghívtak, akár úgy, hogy nem. Meg fogom mutatni neked, hogyan hordozd magaddal úgy a történeted, hogy a hiteles éneddel viselkedj, mert hála és megbecsülés van benned azért, hogy itt lehetsz.

Egy családi energiamező részei vagyunk. Ez a mező a te háttértörténeted. Míg egy regénybeli szereplőnek általában csak egy van, neked több is lehet. Ám akárcsak egy regény olvasója, először te sem ismered az összeset, és lehet, hogy soha nem is fogod megismerni őket. Akár ismered ezeket a történeteket, akár nem, benned élnek. Megérkeztél életed színpadára, beleegyeztél abba, hogy részt veszel az előadáson, még úgy is, hogy nem tudtad, mi lesz a cselekmény vége.

Közösen viseljük azt a terhet, hogy kiegyensúlyozzuk az igazság generációkon átívelő mérlegét, és minden egyes tag felvállalja e teher rá eső részét. Szerencsére vérvonalunk pozitív tetteinek előnyeiből is részesülünk, még akkor is, ha ezért nem vagyunk hálásak, vagy észre sem vettük, hogy kaptunk belőlük.

Az örökölt családi minták vagy örökségek néha olyan erősen befolyásolhatják az életünket, hogy úgy érezhetjük, az a sorsunk, amit tapasztalunk. A családi energiameződ azonban ezeken a mintákon és örökségeken keresztül kommunikál veled – a gyógyulást keresve –, te pedig megmenekülhetsz az ismétlődéstől, ha megtalálod a módját annak, hogyan köss békét az őseiddel és az utódaiddal.

Örökölheted őseid sorsát?

Családtagjaid – mind az élők, mind azok, akik már eltávoztak, és mind a közvetlenek, mind a távoliak –, valamint az ő érzelmeik és tapasztalataik alkotják családi energiameződet. Az események és a hozzájuk kapcsolódó érzelmek gyakran hírvivőként érkeznek a családi energiameződből, és arra hívnak, hogy gyógyítsuk meg azt a fájdalmat, melyet hordozunk.

Carol azért jött el hozzám, hogy segítsek érzelmi kihívásainak kezelésében. Az ülésünk során arról beszélt, amivel éppen akkor küzdött, és gyakran mesélt a lányáról, Mariannáról.

Ezen az ülésen ott ült velem szemben, és azt mondta: „Mariannát kirúgták.”

Meg voltam döbbenve. Carol barna szeme megtelt könnyel, én pedig odanyújtottam neki egy zsebkendőt.

Amennyire meg tudtam ítélni, Marianna merész, a szokásostól eltérően gondolkodó nő volt. Azonban legújabb projektje, melyet annál a nonprofit szervezetnél mutatott be, ahol dolgozott, ellentmondásos volt, főnökei és kollégái közül többen is ellenezték ötleteit. „De nem adta fel, és tovább dolgozott a projektjén!” – mondta Carol, amikor utoljára láttam. Éreztem rajta, mennyire büszke a lányára, és hogy mindketten magukban hordozzák az elszántságot.

Marianna és Carol mindketten kreatív nők voltak, akik nem féltek megmutatni ötleteiket a világnak, és személyes kockázatot vállaltak. Carol egy helyi kórház egyik osztályát vezette, de amikor az orvosok és asszisztensek nyomására előadta, milyen változtatások bevezetésére lenne szükség, nem nevezték ki újra. Munkát váltott, ahol kevesebb lett a fizetése, de felismerte, hogy kórházi pozíciójának megmentése hatalmas küzdelmet jelentene számára. A stressz nagyon szorongóvá tette, sőt még pánikrohamai is voltak. Ez azonban elindította őt a gyógyulás útján, és elvezette hozzám.

– Gondolod, hogy Marianna helyzete hasonlít ahhoz, ami veled történt a kórházban? Úgy érzed, túlságosan is erőltette a változásokat, és ez kizökkentette az embereket a komfortzónájukból? – kérdeztem. Carol elgondolkodott egy pillanatra.

– Nem gondoltam erre, de igazad van. Ezt tőlem tanulta. Azt hiszem.

Elég történetet hallottam a családjáról ahhoz, hogy észrevegyek egy mintát. Vajon ő is látta?

– Hol tanultad ezt, Carol? Ki volt az a családodban – a szüleid vagy a nagyszüleid –, akik próbáltak változtatni a fennálló normákon?

Carol szünetet tartott.

– Az apámat kitúrta az üzlettársa abból a vállalkozásból, melyet ő alapított, mert nem akart arra menni, amerre ő. Túlságosan is haladó gondolkodású volt számára. Szerintem ez a személyiségvonása hatott rám és Mariannára is – mondta.

Ahogy folytattuk beszélgetésünket, meghallgattam, ahogy Carol elmagyarázza, hogyan hiúsultak meg apja változtatást célzó tervei, és hogy a megtapasztalt kudarc miatti keserűsége hogyan befolyásolta a gyerekkorát és korai éveit. Apja élete végéig magával hordozta ezt a szomorúságot, majd viszonylag fiatalon elhunyt szívelégtelenségben, vagy ahogy Carol fogalmazott, összetört a szíve. Ennek ellenére lánya és unokája is megismételték ezt a mintát, és túlságosan is sürgették a változásokat, ami a szenvedés családi mintázatát eredményezte.

– Nemrég eszembe jutott az apám – mondta Carol. – A születésnapja volt, és Marianna pont aznap hívott. Hallottam a hangján, hogy szomorú. Ekkor osztotta meg velem a rossz hírt. Aznap volt a születésnapja. Véletlen egybeesés volt, hogy Marianna pont azon a napon veszítette el az állását, amelyért annyira erőltette a változást, amelyiken a nagyapja született, aki megtapasztalta ugyanezt a veszteséget?

A világegyetem többféle módon próbálja felhívni a figyelmedet, például véletlen egybeeséseken és mintákon keresztül. Carl Jung pszichológus 1960-ban azt írta Synchronicity: An Acausal Connecting Principle című könyvében, hogy a szinkronicitás „két vagy több esemény jelentőségteljes egybeesése, ám nem a véletlen műve”. Más szóval úgy tűnhet, valami a véletlen eredménye, de ha közelebbről is megvizsgáljuk, nagyobb jelentőséggel bír. Azt tapasztaltam, hogy a „puszta véletlenekre” megéri odafigyelni, mert ezek jelentik az egyik módját annak, ahogyan a világegyetem a lényeget próbálja közölni velünk. Az életedben vagy egy családtagod életében bekövetkező események ismétlődő mintázatai gyakran alig észrevehetőek, és arra figyelmeztetnek, hogy családod energiamezője befolyásol téged. Ezek a mezők abban az energiamátrixban léteznek, melyen az emberi lények közösen osztoznak egymással, a bolygóval és minden élőlénnyel, és ezek a mezők hordozzák a családtagok múltbeli és jelenlegi emlékeit és érzelmeit.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 Budapest, Múzeum krt. 23.

konyvesbolt@edesviz.hu
00-36-30-919-5314

ÉDESVÍZ + magazin
ÉRDEKES INFORMÁCIÓK SZERZŐKRŐL ÉS KÖNYVEKRŐL
CIKKEK AZ ÖNFEJLESZTÉS - ÉLETMÓD - SPIRITUALITÁS -
PSZICHOLÓGIA - EZOTÉRIA - COACHING - YOUNG ADOULT TÉMAKÖREIBEN
BLOGGEREK KÖNYVAJÁNLÓI

Keresd a www.edesvizkiado.hu címen